देशको राजनीति अझै संक्रमणमा छ । प्राप्त उपलब्धिलाई संस्थागत गर्न धेरै काम बाँकी छ । जनआन्दोलन २०६२÷६३ मा बलेको असन्तुष्टिको आगो अझै पूर्ण रूपमा निभिसकेको छैन । संविधान कार्यान्वयनमा यावत् जटिलताहरू बाँकी छन् । असन्तुष्ट पक्षको विचारलाई सम्बोधन गर्न नसक्दा संक्रमणकालीन अवस्था लम्बिँदो छ । तथापि समाधानका केही प्रयास भएका छन्, तर पनि ती जनताले अनुभूति गर्ने गरी कामयावी हुन सकेका छैनन् । त्यसैले यो बेला संविधानको कार्यान्वयनमा देखा परेका समस्याको सम्बोधन गर्ने बेला हो । हिंसा र प्रतिहिंसाको राजनीति गर्ने बेला होइन ।
